# Uradni list C 84A/4. m

| | ISSN 1977-1045 |
| --- | --- |
| Uradni list
  Evropske unije | C 84A |
| | |
| Slovenska izdaja | Informacije in objave | Zvezek 594. marec 2016 |

ISSN 1977-1045

Uradni list

Evropske unije

C 84A

Slovenska izdaja

Informacije in objave

Zvezek 594. marec 2016

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2016/C 084A/01 | Generalni direktorat za gospodarske in finančne zadeve — Prosto delovno mesto namestnika generalnega direktorja (razred AD 15) – Bruselj — (člen 29(2) Kadrovskih predpisov) — COM/2016/10364 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2016/C 084A/01

Generalni direktorat za gospodarske in finančne zadeve — Prosto delovno mesto namestnika generalnega direktorja (razred AD 15) – Bruselj — (člen 29(2) Kadrovskih predpisov) — COM/2016/10364

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 4.3.2016 | SL | Uradni list Evropske unije | CA 84/1 |
| --- | --- | --- | --- |

4.3.2016

SL

Uradni list Evropske unije

CA 84/1

---

Generalni direktorat za gospodarske in finančne zadeve

Prosto delovno mesto namestnika generalnega direktorja (razred AD 15) – Bruselj

(člen 29(2) Kadrovskih predpisov)

COM/2016/10364

(2016/C 084 A/01)

Predstavitev delodajalca

Naloga Generalnega direktorata za gospodarske in finančne zadeve (GD ECFIN) je prispevati k povečanju gospodarske blaginje državljanov Evropske unije in drugih držav s spodbujanjem konkurenčnih gospodarstev, v katerih se ustvarja veliko novih delovnih mest. Zato generalni direktorat prispeva k razvoju politik, ki so usmerjene v pametno, trajnostno in vključujočo gospodarsko rast, ob hkratnem ohranjanju makroekonomske in finančne stabilnosti, in sicer z izvajanjem potrebnih strukturnih reform, doseganjem in vzdrževanjem trdnih javnih financ in ustrezne kombinacije politik ter spodbujanjem naložb v produktivni in človeški kapital. Postopki, katerih cilja sta poglobljena in pravičnejša ekonomska in monetarna unija (EMU) ter dokončanje strukture EMU, so ključni del teh prizadevanj.

Komisija je 13. januarja 2016 sprejela novo organizacijsko shemo za GD ECFIN, veljavno od 1. marca 2016. Pri tej objavi prostega delovnega mesta se upoštevajo spremembe, ki bodo nastale na ta datum.

Delovno mesto

Namestnik generalnega direktorja bo usklajeval delo na področju (i) proračunskega in makroekonomskega nadzora v več državah članicah; (ii) analiziranja in spremljanja makroekonomskih neravnotežij; (iii) strukturnih reform v državah članicah in politik na ravni EU za doseganje trajnostne rasti in visoke stopnje makroekonomske stabilnosti; (iv) finančnih zadev, vključno z dajanjem in najemanjem posojil, ter (v) usklajevanja s skupino Evropske investicijske banke (EIB), z Evropsko banko za obnovo in razvoj (EBRD) in z mednarodnimi finančnimi institucijami (IFI).

Namestnik generalnega direktorja bo neposredno pristojen za Direktorat B „Naložbe, rast in strukturne reforme“, Direktorat E „Gospodarstva držav članic III“ in Direktorat L „Zakladnica in finančne operacije“, ki so odgovorni za ta vprašanja. V skladu z okrepljeno matrično strukturo GD ECFIN, ki je začela veljati 1. marca 2016, bosta za linijo poročanja horizontalnih direktoratov B („Naložbe, rast in strukturne reforme“) in C („Fiskalna politika in kombinacija politik“) odgovorna oba namestnika generalnega direktorja GD ECFIN, da bi vzpostavili celovitejši pristop k nadzoru nad proračunskimi in strukturnimi politikami v okviru evropskega semestra. Oba namestnika generalnega direktorja bosta zato imela ključno vlogo pri spodbujanju in usklajevanju dela med direktorati.

Namestnik generalnega direktorja pomaga generalnemu direktorju pri upravljanju in usklajevanju dejavnosti GD ECFIN, zlasti z vodenjem in nadziranjem dejavnosti služb, za katere je neposredno odgovoren. Prispeva k opredeljevanju in izvajanju splošne strategije politik GD ECFIN ter navedeni generalni direktorat zastopa na srečanjih na visoki ravni ter nadomešča generalnega direktorja, kadar in kjer je to potrebno, tudi na mednarodni ravni.

Namestnik generalnega direktorja usklajuje horizontalne dejavnosti GD, kadar so vključeni različni direktorati, in pri njih dejavno sodeluje.

Profil kandidata

Uspešen kandidat mora biti izjemen in dinamičen strokovnjak, ki lahko izkaže naslednje lastnosti:

| — | zelo dobro poznavanje in izkušnje na področju gospodarskih zadev, |
| --- | --- |

—

zelo dobro poznavanje in izkušnje na področju gospodarskih zadev,

| — | dobro razumevanje glavnih področij politik, ki jih upravljajo direktorati pod neposrednim nadzorom namestnika generalnega direktorja, |
| --- | --- |

—

dobro razumevanje glavnih področij politik, ki jih upravljajo direktorati pod neposrednim nadzorom namestnika generalnega direktorja,

| — | odlične vodstvene in upravljavske sposobnosti, bogate izkušnje z nadzorovanjem in usklajevanjem velikih skupin ter zelo dobro sposobnost določanja prednostnih nalog in sprejemanja odločitev, |
| --- | --- |

—

odlične vodstvene in upravljavske sposobnosti, bogate izkušnje z nadzorovanjem in usklajevanjem velikih skupin ter zelo dobro sposobnost določanja prednostnih nalog in sprejemanja odločitev,

| — | dobre sposobnosti zastopanja in pogajanja ter zmožnost učinkovitega in uspešnega zastopanja Evropske komisije na najvišjih ravneh znotraj Komisije ter v okviru drugih institucij EU, mednarodnih institucij, držav članic in drugih zadevnih deležnikov, |
| --- | --- |

—

dobre sposobnosti zastopanja in pogajanja ter zmožnost učinkovitega in uspešnega zastopanja Evropske komisije na najvišjih ravneh znotraj Komisije ter v okviru drugih institucij EU, mednarodnih institucij, držav članic in drugih zadevnih deležnikov,

| — | dobro poznavanje upravnih postopkov Komisije, |
| --- | --- |

—

dobro poznavanje upravnih postopkov Komisije,

| — | zelo dobro sposobnost politične presoje in načrtovanja ter sposobnost oblikovanja in izvajanja novih splošnih strateških načrtov in zamisli. |
| --- | --- |

—

zelo dobro sposobnost politične presoje in načrtovanja ter sposobnost oblikovanja in izvajanja novih splošnih strateških načrtov in zamisli.

Pogoji za prijavo

V fazi izbora bodo upoštevani tisti kandidati, ki bodo do roka za prijavo izpolnjevali naslednja formalna merila:

Državljanstvo:
  kandidati morajo biti državljani države članice Evropske unije.

Visokošolska izobrazba ali diploma:
  kandidati morajo imeti:

| (i) | stopnjo izobrazbe, ki ustreza zaključenemu in z diplomo potrjenemu visokošolskemu študiju, ki običajno traja štiri leta ali več, ali |
| --- | --- |

(i)

stopnjo izobrazbe, ki ustreza zaključenemu in z diplomo potrjenemu visokošolskemu študiju, ki običajno traja štiri leta ali več, ali

| (ii) | stopnjo izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po diplomi, zahtevane spodaj). |
| --- | --- |

(ii)

stopnjo izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po diplomi, zahtevane spodaj).

Delovne izkušnje:
  kandidati morajo imeti vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi.

Vodstvene izkušnje:
  od navedenih delovnih izkušenj morajo imeti kandidati vsaj pet let delovnih izkušenj na visokem vodstvenem položaju (1), neposredno v zvezi s področjem, povezanim s tem delovnim mestom.

Jeziki:
  kandidati morajo imeti temeljito znanje enega od uradnih jezikov Evropske unije (2) in zadovoljivo znanje še enega od teh jezikov. Izbirne komisije bodo med razgovori preverile, ali kandidati izpolnjujejo zahtevo po zadovoljivem znanju drugega uradnega jezika EU. To pomeni, da lahko del razgovora poteka v tem drugem jeziku.

Starostna omejitev:
  kandidati morajo biti mlajši od običajne upokojitvene starosti, ki jo uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) Kadrovskih predpisov) (3).

Izbrani kandidat mora imeti (možnost, da pridobi) veljavno potrdilo svojega nacionalnega varnostnega organa za dostop do tajnih podatkov (stopnje tajnosti TOP SECRET).

Osebno potrdilo za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se posamezniku lahko dovoli dostop do tajnih podatkov do določene stopnje tajnosti. Kandidat ne more sam sprožiti postopka za izdajo tega potrdila; to lahko stori le delodajalec.

Izbrani kandidat bo na razpisano delovno mesto imenovan samo, če je pridobil veljavno potrdilo za dostop do tajnih podatkov.

Neodvisnost in izjava o interesih

Kandidat bo moral pred prevzemom svojih dolžnosti dati izjavo o neodvisnem delovanju v javnem interesu ter o tem, da nima nobenega interesa, ki bi lahko vplival na njegovo neodvisnost.

Imenovanje in pogoji zaposlitve

Evropska komisija bo namestnika generalnega direktorja izbrala in imenovala v skladu s svojimi postopki za izbor in zaposlitev (glej tudi dokument o politiki glede višjih uradnikov – Compilation Document on Senior Officials Policy
   (4)). V okviru tega izbirnega postopka se bodo kandidati, povabljeni na razgovor s Posvetovalnim odborom Evropske komisije za imenovanja, pred tem udeležili preverjanja v ocenjevalnem centru, ki ga vodijo zunanji kadrovski svetovalci.

Iz operativnih razlogov in da bi se izbirni postopek čim hitreje končal, kar je v interesu kandidatov in institucije, bo izbirni postopek potekal samo v angleškem in/ali francoskem jeziku (5).

Plača in pogoji zaposlitve za uradnike razreda AD 15 so določeni v Kadrovskih predpisih za uradnike Evropske unije. Izbrani kandidat bo moral uspešno opraviti devetmesečno poskusno dobo, ki po Kadrovskih predpisih velja za vse nove zaposlene.

Delovno mesto namestnika generalnega direktorja je v Bruslju.

Enake možnosti

Evropska unija uveljavlja politiko enakih možnosti. Zaradi nizke zastopanosti žensk na vodstvenih funkcijah bi Komisija še posebej pozdravila prijave žensk.

Postopek prijave

Pred oddajo prijave morajo kandidati skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj in znanja jezikov. Kandidati, ki ne bodo izpolnjevali katerega koli od navedenih pogojev za prijavo, bodo samodejno izključeni iz izbirnega postopka.

Kandidati se morajo prijaviti prek interneta na spletni strani

https://ec.europa.eu/dgs/human-resources/seniormanagementvacancies/

in slediti navodilom za posamezne stopnje postopka.

Za prijavo kandidati potrebujejo veljaven elektronski naslov, ki bo uporabljen za identifikacijo njihove prijave in za obveščanje med različnimi stopnjami izbirnega postopka. Zato kandidate prosimo, da Evropski komisiji sporočijo morebitne spremembe svojega elektronskega naslova.

Za popolno prijavo morajo kandidati naložiti življenjepis v obliki dokumenta PDF in prek spleta izpolniti motivacijsko pismo (največ 8 000 znakov). Iz operativnih razlogov in da bi se izbirni postopek čim hitreje končal, kar je v interesu kandidatov in institucije, morata biti življenjepis in motivacijsko pismo napisana v angleškem, francoskem ali nemškem jeziku.

Po zaključku spletne prijave bodo kandidati prejeli elektronsko sporočilo s potrditvijo, da je bila njihova prijava zabeležena. V elektronskem sporočilu bo tudi prijavna številka, ki bo sklicna številka kandidata za vse zadeve v zvezi z njegovo prijavo. Če kandidat ne prejme elektronskega sporočila s potrditvijo, njegova prijava ni bila uspešna!

Kandidati poteka svoje prijave ne morejo spremljati prek spleta. O stanju prijave bo kandidate neposredno obveščala Evropska komisija.

Kandidati, ki se zaradi invalidnosti ne morejo prijaviti prek spleta, lahko svojo prijavo (življenjepis in motivacijsko pismo) pošljejo v papirni obliki s priporočeno pošto na naslov: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles/Brussel, BELGIQUE/BELGIË, in kot sklic jasno navedejo: Vacancy for a Deputy Director General in DG ECFIN (COM/2016/10364), najpozneje zadnji dan roka za prijavo (velja datum poštnega žiga). Nadaljnja korespondenca med Komisijo in kandidati bo potekala po pošti. V tem primeru morajo kandidati prijavi priložiti potrdilo pristojnega organa o statusu invalida. Na posebnem listu papirja morajo navesti tudi posebne ukrepe, za katere menijo, da bi jim olajšali sodelovanje v izbirnem postopku.

Za več informacij in/ali pomoč pri tehničnih težavah se kandidati lahko obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 6. april 2016 do 12. ure (opoldne) po bruseljskem času; po tem spletne prijave ne bodo več mogoče.

Za pravočasno izpolnitev spletne prijave so odgovorni kandidati sami. Kandidatom priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim zaključkom, zaradi česar bo treba celoten postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate

Kandidate opozarjamo, da je delo izbirnih komisij zaupno. Kandidati ne smejo vzpostaviti neposrednega ali posrednega stika s člani teh komisij, prav tako tega ne sme storiti kdo drug v njihovem imenu.

Varstvo osebnih podatkov

Komisija bo zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).

---

(1)  Kandidati morajo v življenjepisu vsaj za tistih pet let, v katerih so pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere so bili odgovorni na teh položajih, (3) obseg upravljanega proračuna in (4) število hierarhičnih ravni nad položajem in pod njim ter število oseb s položajem na isti ravni.

(2)  http://ec.europa.eu/languages/policy/linguistic-diversity/official-languages-eu_sl.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF

(4)  http://ec.europa.eu/civil_service/docs/official_policy_en.pdf

(5)  Izbirna komisija bo zagotovila, da domači govorci teh jezikov ne bodo imeli neupravičene prednosti.

(6)  UL L 8, 12.1.2001, str. 1.

---